Source: http://m.slobodavockovani.sk/news/za-akym-ucelom-zbiera-uvz-sr-od-pediatrov-kazdy-mesiac-udaje-o-povinnom-ockovani-/
Timestamp: 2019-09-20 07:37:12+00:00

Document:
Za akým účelom zbiera ÚVZ SR od pediatrov každý mesiac údaje o povinnom očkovaní? :: Sloboda v očkovaní
Za akým účelom zbiera ÚVZ SR od pediatrov každý mesiac údaje o povinnom očkovaní?
20.01.2012 08:27
Zo stanoviska Úradu pre ochranu osobných údajov vieme, že nielen novela očkovacej Vyhlášky MZ SR č. 585/2008 Z.z., ale aj samotná táto vyhláška už od svojho vzniku je v rozpore so Zákonom č. 428/2002 Z.z. o ochrane osobných údajov. Hlavné problémy sú:
To, aké osobné údaje sa zbierajú, za akým účelom, a komu môžu byť sprístupnené za akých okolností, má určiť zákon (nie vyhláška).
Ani vo vyhláške (nieto ešte v zákone) nie je určený účel, za akým sa tieto osobné údaje zbierajú.
Ani vo vyhláške (nieto ešte v zákone) nie je stanovené, komu všetkému budú zozbierané osobné údaje k dispozícii a za akých okolností.
V §14 ods. 1 Vyhlášky MZ SR č. 585/2008 Z.z. sa totiž píše:
"Lekár, ktorý vykonáva očkovanie, zasiela do 15. dňa mesiaca nasledujúceho po vykonaní očkovania údaje o pravidelnom povinnom očkovaní v určenej elektronickej podobe podľa prílohy č. 5 regionálnemu úradu. ..."
V prílohe č. 5 sa dočítame, aké osobné údaje prikazuje vyhláška očkujúcim lekárom posielať každý mesiac RÚVZ. Sú to jednak údaje o samotnom lekárovi (zdravotníckom zariadení), jednak údaje o každom vykonanom povinnom očkovaní, alebo o nevykonanom očkovaní, ktoré sa podľa očkovacieho kalendára vykonať malo.
O očkujúcom lekárovi chce RÚVZ vedieť:
mesiac, za ktorý je dané hlásenie
dátum odoslania hlásenia
počet (ne)vykonaných očkovaní
kód poskytovateľa zdravotnej starostlivosti (PZS)
adresa PZS (ulica, číslo, obec)
e-mail PZS
O (ne)vykonanom očkovaní chce RÚVZ vedieť:
zdravotná poisťovňa dieťaťa v čase očkovania
adresa dieťaťa (ulica, číslo, obec)
či bolo očkovanie vykonané (áno/nie)
dátum pozvania na očkovanie
dátum výkonu očkovania
poradie dávky očkovacej látky
názov očkovacej látky
šarža (číslo výrobnej dávky) očkovacej látky
nežiaduce účinky (nastali/nenastali) - ak očkovanie bolo vykonané
kontraindikácie (dočasné/trvalé) - ak očkovanie nebolo vykonané
Jedna naša čitateľka sa podujala objasniť sporný bod č. 2 - účel, za akým sa tieto osobné údaje zbierajú. Adresovala preto Úradu verejného zdravotníctva Slovenskej republiky (ÚVZ SR) žiadosť o informácie na základe zákona č. 211/2000 Z.z. o slobodnom prístupe k informáciám:
Podľa §14 ods. 1 veta 1 vyhlášky MZ SR č. 585/2008 Z.z.:
"Lekár, ktorý vykonáva očkovanie, zasiela do 15. dňa mesiaca nasledujúceho po vykonaní očkovania údaje o pravidelnom povinnom očkovaní v určenej elektronickej podobe podľa prílohy č. 5 regionálnemu úradu."
V prílohe č. 5 tejto vyhlášky sú potom uvedené údaje, z ktorých prinajmenšom niektoré podliehajú ochrane osobných údajov podľa zákona č. 428/2002 Z.z.: meno, priezvisko, rodné číslo, dátum narodenia, adresa bydliska, zdravotný stav (kontraindikácia dočasná/trvalá).
Otázka: Čo všetko a čo presne robí RÚVZ s týmito údajmi a za akým účelom ich vlastne zbiera?
Tu je odpoveď z ÚVZ SR:
29.XII.2011 8714/2011
32/2012 Mgr. Šramková
Mgr. Krajčírová 10.I.2012
Vec: Žiadosť o informácie podľa zák. č. 211/2000 Z.z. - odpoveď
Dňa 29.XII.2011 ste sa e-mailom obrátili na Úrad verejného zdravotníctva Slovenskej republiky so žiadosťou o informácie na základe zákona č. 211/2000 Z.z. o slobodnom prístupe k informáciám, týkajúcou sa prílohy č. 5 vyhlášky MZ SR č. 585/2008 Z.z., ktorou sa ustanovujú podrobnosti o prevencii a kontrole prenosných ochorení v znení neskorších predpisov. K Vašej žiadosti Vám predkladáme nasledovné stanovisko:
V súčasnosti sa hlásenie údajov o výkone očkovania využíva na dopĺňanie údajov o očkovaní pri výskyte nákaz, preventabilných očkovaním, na spresnenie epidemiologickej anamnézy.
Hlásenie údajov o výkone očkovania je kompatibilné s Epidemiologickým informačným systémom, ktorý slúži na zber údajov o výskyte prenosných ochorení.
Zadefinovaná štruktúra hlásenia údajov o výkone očkovania sa bude využívať pri vytváraní registra očkovaných, ktorý je v súčasnosti v procese vývoja. Tento register bude slúžiť k priebežnej kontrole zaočkovanosti a perspektívne nahradí administratívnu kontrolu očkovania v Slovenskej republike, ktorá sa vykonáva v súčasnosti.
Napísanie a grafická úprava tohto článku zabrali správcovi www.slobodaVockovani.sk približne 1 hodinu čistého času.
Diskusia: Za akým účelom zbiera ÚVZ SR od pediatrov každý mesiac údaje o povinnom očkovaní?
Peter 31.01.2012
Všetko je pod taktovkou farmácií, tlak cez WHO, EÚ ap.
Nečudujte sa, keď vývoj, zatiaľ v stabilnom svete pre farmácie, banky ap., ide tým smerom kam chcú ... nič však netrvá večne ..
KTORY ....
Slav 21.01.2012
Ktory zakon slebo vyhlaska opravnuje lekara poskytovat udaje z karty ?
Ktory zakon slebo vyhlaska definuje ake udaje moze lekar posielat dalej :
Ktory zakon slebo vyhlaska opravnuje UVZ RUVZ prijimat a spacovavat udaje zo zdravotnej karty pacienta ?
a to vsetko bez suhlasu zakonneho zastupcu dietata ...
Re:KTORY ....
Ing. Marián FILLO 21.01.2012
Zdravotnú dokumentáciu upravuje §18 - §25 Zákona č. 576/2004 Z.z., konkrétne sprístupňovanie informácií je v §24. RÚVZ medzi oprávnenými osobami NEFIGURUJE.
Lekári majú posielať každý mesiac hlásenia o povinnom očkovaní (ne)vykonanom v predchádzajúcom mesiaci. To je v §14 ods. 1 a Prílohe č. 5 Vyhlášky MZ SR č. 585/2008 Z.z., ako je to aj popísané v článku.
Osobné údaje a nakladanie s nimi upravuje zákon č. 428/2002 Z.z. o ochrane osobných údajov, hlavne v §6 až §10
Iva Vranská 20.01.2012

References: §14
 §14
 §18
 §25
 §24
 §14
 §6
 §10